Während em schpäta Mittelalter isch Raveschburg d Sitz vo dr Großa Raveschburger Handelsgsellschaft gwäa, wo i ganz Eiropa Niederlassunga ghett hot. Weil di moischte Regenta vo dera Gsellschaft us dr Humpis-Familie komma send, hot mr se au Humpisgsellschaft ghoißa. D Humpis hent zu de Raveschburger Patrizier gheert, au viele Birgermoischder send vo de Humpis gwäa. Gsellschafter vo dera Gsellschaft send aber it nur vo Raveschburg komma, sundern vo dr ganze Gegend zwischa Konschtanz, Biberach, Lindau ond Wange.